Video: Miljoene lag vir dié akrobatiese kameelperdSkermgreep uit die video Met hul lang nekke kan kameelperde maklik die hoër takke bykom vir sappige blare wat nie ander herbivore beskore is nie. Maar wat gebeur wanneer ŉ kameelperd gras op die grond wil eet? Miljoene kykers dink dit is baie komieklik om te sien hoe een kameelperd afbuk om die gras te hap en dan regop spring om dit te kou. Die video is deur die gebruiker @DannyDutch op Twitter gedeel en is reeds byna 10 miljoen keer gekyk. “Ek het nog altyd gewonder hoe ŉ kameelperd gras eet, maar hierdie is majestueus!” het hy by die video geskryf. Verskeie gebruikers het ook beeldmateriaal van kameelperde gedeel waar hulle water drink en slaap. ‘n Gemiddelde kameelperd eet ongeveer 34 kg plantmateriaal daagliks. Indien daar water beskikbaar is, drink hulle ten minste elke drie dae. Hulle wei meestal gedurende die eerste en laaste dagligure en herkou hierdie kos dan vir die res van die dag en nag. Saans herkou hulle terwyl hulle lê. I’ve never wondered how a Giraffe eats grass before, but this is majestic! pic.twitter.com/9pjbTugdKm — Daniel Holland (@DannyDutch) October 12, 2020